
దర్శకరత్న డాక్టర్ దాసరి నారాయణరావు సంతాప సభ విషయమై ఎట్టకేలకు తెలుగు చిత్ర పరిశ్రమ స్పందించింది. ఆయన కుటుంబసభ్యులు ఈ నెల 11న పెద్ద కర్మ నిర్వహిస్తుండటంతో అందులోనే ఈ సభను నిర్వహించాలని అనుకొన్నప్పటికీ ఆ విషయంలో విమర్శలు తలెత్తడంతో వెనక్కి తగ్గి పెద్ద కర్మకు ఒక రోజు ముందుగానే సంతాప సభను ఏర్పాటు చేస్తున్నట్లు తెలుగు చిత్ర పరిశ్రమ ప్రకటించింది. ‘‘.పలువురు సినిమా ప్రముఖుల సమక్షంలో ఈ నెల 10న దాసరి నారాయణరావుకు నివాళి సభను ఏర్పాటు చేస్తాం. ఫిల్మ్ చాంబర్ ప్రాంగణంలోని రామానాయుడు కల్యాణ మండపంలో శనివారం సాయంత్రం నాలుగు గంటలకు ఈ కార్యక్రమాన్ని నిర్వహిస్తాం’’ అని తెలుగు ఫిల్మ్ చాంబర్ అధ్యక్షుడు  సి.కల్యాణ్ చెప్పారు.  గురువారం విలేకరుల సమావేశంలో ఆయన మాట్లాడుతూ ‘‘తెలుగు పరిశ్రమలోని అన్ని శాఖల వారూ కలిసి దాసరిగారికి భారీ స్థాయిలో నివాళి సభను ఏర్పాటు చేయాలనుకున్నాం. కానీ  స్టార్స్ పలువురు విదేశాల్లో షూటింగ్లలో ఉండటం వల్ల కుదరలేదు. అందుకే ఈ నెల 10 న ఈ కార్యక్రమాన్ని నిర్వహిస్తాం. తెలుగు ఫిల్మ్ చాంబర్, తెలంగాణ ఫిల్మ్ చాంబర్, మూవీ ఆర్టిస్ట్స్ అసోసియేషన్, ఫిల్మ్ ఫెడరేషన్, దర్శకుల సంఘం సహా  అన్ని శాఖల వాళ్లు పాల్గొనేలా ఈ కార్యక్రమాన్ని నిర్వహిస్తున్నాం. అలాగే  ఈ రెండో ఆదివారం అన్నీ షూటింగ్లను రద్దు చేయాలని నిర్ణయించాం’’ అని సి.కల్యాణ్ తెలిపారు. ఈ కార్యక్రమంలో బూరుగుపల్లి శివరామకృష్ణ,  పరుచూరి గోపాలకృష్ణ,  వీరశంకర్, మద్దినేని రమేశ్, దామోదరప్రసాద్ తదితరులు పాల్గొన్నారు.

darsakaratna dactor dasari narayanarao santaapa sabha vishayamai ettakelaku telugu chitra parisrama spandinchindi. aayana kutumbasabhyulu ee nela 11na pedda karma nirvahistundatamto andulone ee sabhanu nirvahinchaalani anukonnappatiki aa vishayamlo vimarsalu talettadamto venakki taggi pedda karmaku oka roju mundugaane santaapa sabhanu erpaatu chestunnatlu telugu chitra parisrama prakatinchindi. ‘‘.paluvuru sinima pramukhula samakshamlo ee nela 10na dasari narayanaraoku nivaali sabhanu erpaatu chestam. fillm chamber praamganamlooni ramanayudu kalyana mandapamlo sanivaaram saayantram naalugu gantalaku ee kaaryakramaanni nirvahistam’’ ani telugu fillm chamber adhyakshudu  si.kalyan cheppaaru.  guruvaram vilekarula samavesamlo aayana maatlaadutuu ‘‘telugu parisramalooni anni saakhala vaaruu kalisi daasarigaariki bhari sthaayilo nivaali sabhanu erpaatu cheyalanukunnam. cony  stars paluvuru videsaallo shootinglalo undatam valla kudaraledu. anduke ee nela 10 na ee kaaryakramaanni nirvahistam. telugu fillm chamber, telamgaana fillm chamber, moovee artists asosiation, fillm federation, darsakula sangham sahaa  anni saakhala vaallu palgonela ee kaaryakramaanni nirvahistunnam. alaage  ee rendo aadivaaram annee shootinglanu raddu cheyalani nirnayinchaam’’ ani si.kalyan telipaaru. ee kaaryakramamlo boorugupalli sivaramakrishna,  paruchuri gopalakrishna,  veerasankar, maddineni ramesh, damodaraprasad taditarulu paalgonnaaru.